ᱨᱟᱡᱤᱱᱫᱚᱨ ᱠᱟᱣᱩᱨ ᱵᱷᱟᱴᱴᱟᱞ

ᱨᱟᱡᱤᱱᱫᱚᱨ ᱠᱟᱣᱩᱨ ᱵᱷᱟᱴᱴᱟᱞ (ᱡᱟᱱᱟᱢ ᱓᱙ ᱥᱮᱯᱴᱮᱢᱵᱚᱨ ᱑᱙᱔᱕) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤᱭᱟᱹ ᱟᱨ ᱠᱚᱝᱜᱽᱨᱮᱥ ᱨᱮᱱ ᱥᱚᱦᱮᱫ ᱠᱟᱱᱟᱭ ᱾ ᱩᱱᱤ ᱫᱚ ᱯᱟᱧᱡᱟᱵᱽ ᱨᱮᱱ ᱢᱟᱨᱮ ᱥᱤᱨᱟᱹ ᱢᱚᱱᱛᱨᱤ ᱟᱨ ᱯᱩᱭᱞᱩ ᱟᱨ ᱮᱠᱞᱟ ᱛᱤᱨᱞᱟᱹ ᱥᱤᱨᱟᱹ ᱢᱚᱱᱛᱨᱤ ᱠᱟᱱᱟᱭ ᱾ ᱥᱟᱱᱟᱢᱟᱛᱮ ᱩᱱᱤ ᱫᱚ ᱥᱤᱧᱚᱛ ᱨᱮᱱ ᱘ ᱟᱱ ᱛᱤᱨᱞᱟᱹ ᱥᱤᱨᱟᱹ ᱢᱚᱱᱛᱨᱤ ᱠᱟᱱᱟᱭ ᱾ ᱑᱙᱙᱒ ᱥᱮᱨᱢᱟ ᱠᱷᱚᱱ ᱩᱱᱤ ᱫᱚ ᱞᱮᱦᱨᱟ ᱵᱤᱫᱷᱟᱱᱥᱚᱵᱷᱟ ᱛᱟᱞᱢᱟ ᱞᱮᱛᱟᱲ ᱢᱚᱬᱮ ᱫᱷᱟᱣ ᱮ ᱡᱤᱛᱠᱟᱹᱨ ᱟᱠᱟᱱᱟ ᱾

ᱮᱛᱚᱦᱚᱵ ᱡᱤᱭᱚᱱ
ᱩᱱᱤ ᱫᱚ ᱓᱐ ᱥᱮᱯᱴᱮᱢᱵᱚᱨ ᱑᱙᱔᱕ ᱥᱮᱨᱢᱟ ᱨᱮ ᱵᱟᱝ ᱦᱟᱹᱴᱤᱧ ᱯᱟᱧᱡᱟᱵᱽ ᱨᱮᱭᱟᱜ ᱞᱟᱦᱚᱨ ᱨᱮ ᱦᱤᱨᱟ ᱥᱤᱝ ᱵᱷᱟᱴᱴᱟᱞ ᱟᱨ ᱦᱟᱨᱱᱟᱢ ᱠᱟᱣᱩᱨ ᱛᱟᱹᱠᱤᱱ ᱴᱷᱮᱱ ᱮ ᱡᱟᱱᱟᱢ ᱞᱮᱱᱟ ᱾ ᱩᱱᱤᱭᱟᱜ ᱵᱟᱯᱞᱟ ᱫᱚ ᱥᱟᱝᱨᱩᱨ ᱦᱚᱱᱚᱛ ᱨᱮᱭᱟᱜ ᱞᱮᱦᱨᱟᱜᱟᱜᱟ ᱟᱹᱛᱩ ᱪᱟᱸᱜᱟᱞᱤ ᱵᱟᱞᱟ ᱨᱮ ᱞᱟᱞ ᱥᱤᱝ ᱥᱤᱱᱫᱷᱩ ᱥᱟᱶ ᱦᱩᱭ ᱞᱮᱱᱟ ᱾ ᱩᱱᱠᱤᱱ ᱨᱮᱱ ᱵᱟᱨᱭᱟ ᱜᱤᱫᱽᱨᱟᱹ ᱢᱮᱱᱟᱜ ᱠᱤᱱᱟ, ᱢᱤᱫ ᱠᱩᱲᱤ ᱟᱨ ᱢᱤᱫ ᱠᱚᱲᱟ ᱾

ᱨᱟᱡᱽᱟᱹᱨᱤ ᱡᱤᱭᱚᱱ
᱑᱙᱙᱔ ᱥᱮᱨᱢᱟ ᱨᱮ ᱵᱷᱟᱴᱴᱟᱞ ᱫᱚ ᱪᱚᱱᱰᱤᱜᱚᱲ ᱨᱮ ᱯᱚᱱᱚᱛ ᱥᱮᱪᱮᱫ ᱢᱚᱱᱛᱨᱤ ᱮ ᱛᱟᱸᱦᱮ ᱠᱟᱱᱟ ᱾ ᱦᱟᱨᱪᱮᱨᱚᱱ ᱥᱤᱝ ᱵᱽᱨᱚᱨ ᱤᱥᱛᱷᱚᱯᱟ ᱛᱟᱭᱚᱢ ᱵᱷᱟᱴᱴᱟᱞ ᱫᱚ ᱯᱟᱧᱡᱟᱵᱽ ᱨᱮᱱ ᱯᱩᱭᱞᱩ ᱛᱤᱨᱞᱟᱹ ᱥᱤᱨᱟᱹ ᱢᱚᱱᱛᱨᱤ ᱞᱮᱠᱟᱛᱮ ᱟᱹᱜᱤᱵᱷᱟᱨ ᱮ ᱜᱚᱜ ᱞᱮᱫᱟ ᱾ ᱱᱚᱵᱷᱮᱢᱵᱚᱨ ᱑᱙᱙᱖ ᱠᱷᱚᱱ ᱯᱷᱮᱵᱽᱣᱟᱨᱤ ᱑᱙᱙᱗ ᱫᱷᱟᱹᱵᱤᱡ ᱥᱮᱵᱟ ᱨᱮᱭ ᱛᱟᱸᱦᱮ ᱠᱟᱱ ᱵᱷᱟᱴᱴᱟᱞ ᱫᱚ ᱥᱤᱧᱚᱛ ᱨᱮᱱ ᱤᱨᱟᱹᱞᱟᱱ ᱥᱤᱨᱟᱹ ᱢᱚᱱᱛᱨᱤᱭ ᱛᱟᱸᱦᱮ ᱠᱟᱱᱟ ᱾ ᱯᱟᱧᱡᱟᱵᱽ ᱨᱮᱱ ᱥᱤᱨᱟᱹ ᱢᱚᱱᱛᱨᱤ ᱞᱮᱠᱟᱛᱮ ᱩᱱᱤᱭᱟᱜ ᱯᱟᱹᱣᱨᱤ ᱠᱚ ᱢᱩᱸᱫᱽ ᱨᱮ ᱢᱤᱫ ᱯᱟᱹᱣᱨᱤ ᱫᱚ ᱦᱩᱭᱩᱜ ᱠᱟᱱᱟ, ᱰᱤᱥᱮᱢᱵᱚᱨ ᱑᱙᱙᱖ ᱨᱮ ᱦᱩᱰᱤᱝ ᱪᱟᱹᱥᱤ ᱠᱚ ᱫᱟᱲᱮ ᱮᱢᱟᱠᱚ ᱞᱟᱹᱜᱤᱫ ᱵᱤᱱᱟᱹ ᱯᱩᱭᱥᱟᱹ ᱛᱮ ᱵᱤᱡᱽᱞᱤ ᱮᱢ ᱨᱮᱭᱟᱜ ᱠᱟᱰᱮᱨ ᱾

ᱯᱷᱮᱵᱽᱣᱟᱨᱤ ᱑᱙᱙᱗ ᱨᱮ ᱯᱟᱧᱡᱟᱵᱽ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱨᱮ ᱠᱚᱝᱜᱽᱨᱮᱥ ᱫᱚᱞ ᱦᱤᱨᱟᱹᱣ ᱛᱟᱭᱚᱢ, ᱩᱱᱤᱭᱟᱜ ᱥᱤᱨᱟᱹ ᱢᱚᱱᱛᱨᱤ ᱠᱟᱹᱢᱤ ᱚᱠᱛᱚ ᱢᱩᱪᱟᱹᱫ ᱮᱱ ᱛᱟᱭᱟ ᱾ ᱢᱮ ᱨᱮ ᱵᱷᱟᱴᱴᱟᱞ ᱫᱚ ᱥᱤᱝᱦ ᱨᱟᱱᱫᱷᱣᱟ ᱴᱷᱮᱱ ᱠᱷᱚᱱ ᱯᱚᱱᱚᱛ ᱠᱚᱝᱜᱽᱨᱮᱥ ᱨᱮᱭᱟᱜ ᱫᱟᱹᱭᱵᱷᱟᱨ ᱮ ᱜᱚᱜ ᱞᱮᱫᱟ, ᱟᱨ ᱚᱠᱴᱚᱵᱚᱨ ᱑᱙᱙᱘ ᱦᱟᱹᱵᱤᱫ ᱠᱚᱝᱜᱽᱨᱮᱥ ᱵᱤᱫᱷᱟᱭᱚᱠ ᱫᱚᱞ ᱨᱮᱱ ᱞᱤᱰᱟᱨ ᱮ ᱛᱟᱸᱦᱮ ᱠᱟᱱᱟ ᱾ ᱚᱱᱟ ᱛᱟᱭᱚᱢ ᱟᱡᱟᱜ ᱱᱚᱣᱟ ᱴᱷᱟᱹᱶ ᱨᱮ ᱪᱚᱣᱫᱷᱩᱨᱤ ᱡᱚᱜᱽᱡᱤᱛ ᱥᱤᱝᱦ ᱮ ᱵᱚᱦᱟᱞ ᱮᱱᱟ ᱾

ᱡᱟᱱᱩᱣᱟᱨᱤ ᱒᱐᱐᱔ ᱨᱮ, ᱵᱷᱟᱴᱴᱟᱞ ᱯᱟᱧᱡᱟᱵᱽ ᱨᱮᱭᱟᱜ ᱩᱯᱚ-ᱥᱤᱨᱟᱹ ᱢᱚᱱᱛᱨᱤ ᱨᱮᱭᱟᱜ ᱴᱷᱟᱹᱶ ᱮ ᱟᱛᱟᱝ ᱫᱟᱨᱟᱢ ᱞᱮᱫᱟ ᱾ 
ᱢᱟᱨᱪ ᱒᱐᱐᱗ ᱨᱮ, ᱵᱷᱟᱴᱴᱟᱞ ᱯᱟᱧᱡᱟᱵᱽ ᱵᱤᱫᱷᱟᱱᱥᱚᱵᱷᱟ ᱨᱮ ᱠᱚᱝᱜᱽᱨᱮᱥ ᱵᱤᱫᱷᱟᱭᱚᱠ ᱫᱚᱞ ᱨᱮᱱ ᱱᱮᱛᱟ ᱮ ᱵᱮᱱᱟᱣ ᱮᱱᱟ ᱾

᱒᱐᱑᱖ ᱥᱮᱨᱢᱟ ᱨᱮᱭᱟᱜ ᱱᱚᱵᱷᱮᱢᱵᱚᱨ ᱨᱮ, ᱥᱤᱧᱚᱛᱤᱭᱟᱹ ᱥᱩᱯᱨᱤᱢ ᱠᱳᱨᱰ ᱥᱚᱛᱞᱮᱡ-ᱡᱚᱢᱩᱱᱟ ᱠᱤᱸᱠ ᱤᱫᱤ ᱠᱟᱛᱮ ᱯᱟᱧᱡᱟᱵᱽ ᱵᱚᱫᱚᱞ ᱛᱮ ᱦᱚᱨᱤᱭᱟᱱᱟ ᱯᱟᱥᱴᱟ ᱥᱮᱫ ᱨᱟᱭ ᱮ ᱮᱢ ᱞᱮᱫ ᱛᱮ ᱯᱟᱧᱡᱟᱵᱽ ᱵᱤᱫᱷᱟᱱᱥᱚᱵᱷᱟ ᱨᱮᱱ ᱵᱤᱨᱳᱫᱷᱤ ᱫᱚᱞ ᱵᱷᱟᱨᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱝᱜᱽᱨᱮᱥ ᱨᱮᱱ ᱔᱒ ᱜᱚᱴᱟᱱ ᱥᱚᱦᱮᱫ ᱢᱤᱫ ᱥᱟᱶᱛᱮ ᱵᱤᱫᱷᱟᱱᱥᱚᱵᱷᱟ ᱠᱚ ᱵᱟᱹᱜᱤ ᱞᱮᱫᱟ, ᱩᱱᱠᱩ ᱢᱩᱸᱫᱽ ᱨᱮ ᱵᱷᱟᱴᱴᱟᱞ ᱦᱚᱸ ᱢᱤᱫ ᱢᱩᱬᱩᱛ ᱦᱚᱲ ᱮ ᱛᱟᱸᱦᱮ ᱠᱟᱱᱟ ᱾ ᱱᱚᱣᱟ ᱥᱟᱛᱟᱢ ᱤᱫᱤ ᱠᱟᱛᱮ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤ ᱟᱠᱷᱲᱟ ᱨᱮ ᱩᱱ ᱚᱠᱛᱚ ᱪᱟᱨᱪᱟᱭ ᱡᱟᱱᱟᱢ ᱞᱮᱫᱟ ᱾

ᱥᱟᱹᱠᱷᱟᱹᱭᱟᱹᱛ
ᱛᱷᱚᱠ: ᱥᱤᱧᱚᱛ ᱨᱮᱱ ᱛᱤᱨᱞᱟᱹ ᱥᱤᱨᱟᱹ ᱢᱚᱱᱛᱨᱤ
ᱛᱷᱚᱠ: ᱯᱟᱧᱡᱟᱵᱽ ᱨᱮᱱ ᱥᱤᱨᱟᱹ ᱢᱚᱱᱛᱨᱤ